I Hate Boys

I Hate Boys (בעברית: אני שונאת בנים) הוא סינגל שהוקלט על ידי הזמרת-יוצרת האמריקאית כריסטינה אגילרה, מתוך אלבום האולפן השישי שלה, Bionic. השיר יצא לאור ב-28 ביוני 2010, על ידי חברת התקליטים תקליטי RCA, כסינגל הרביעי והאחרון מתוך האלבום.

השיר הגיע למקום התשיעי במצעד השירים שבאינדונזיה.

הרכב 
השיר נכתב על ידי כריסטינה אגילרה, פולאו דה דון, אסתר דין, ויליאם טיילר, ביל ולינגס וג'יי. ג'יי. האנטר והופק על ידי פולאו דה דון, קלוד קלי ואנומלי. דון עבד עם אגילרה על הסינגלים הקודמים שלה מתוך האלבום, "Not Myself Tonight" ו-"Woohoo". השיר דוגם בתוכו קטע מתוך השיר "Jungle Juice", של ההרכב אלקטריק קוקונט, שיצא בשנת 1973 ונכלל באלבום המוזיקה, . השיר הוא שיר בסגנון הגלאם רוק, פופ ואלקטרופופ, שמכיל בתוכו אלמנטים של סינת'פופ ופופ אורבני.

מבחינה לירית, השיר מדבר על שנאה עזה כנגד בנים. לפי אתר המוזיקה Idolator, השיר מתחיל בקול צליל של תופים, בדיוק כפי שניתן לשמוע בלהיט הבינלאומי "I Kissed a Girl", של הזמרת-יוצרת האמריקאית קייטי פרי, תוך שהוא מזכיר גם את הלהיט "Girlfriend", של הזמרת-יוצרת הקנדית אבריל לאבין.

ביקורת והצלחה 
הביקורות שהופנו כלפי השיר ממבקרי המוזיקה, היו מעורבות ברובן. לסלי סיימון מ-MTV Buzzworthy כתבה שהשיר הוא "המנון ראלי-כיף וסינתטי-פופ-מנצח". ב-Daily Star תואר השיר כ-"שיר מתעתע מסוגת הגלאם רוק, בו ניתן להבין את השנאה כלפי הבנים".

פרק זמן לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-4.5 מיליון השמעות.

מיקומי שיא

היסטוריית יציאות לאור

קישורים חיצוניים

הערות שוליים 

שירי כריסטינה אגילרה
שירים באנגלית
שירים שנכתבו על ידי אסתר דין
שירים שנכתבו על ידי כריסטינה אגילרה
שירים עם נושאים פמיניסטיים
שירי רוק אמריקאיים
סינגלים בהוצאת RCA רקורדס